### Beslutning

Sagens behandling udsat.

Opstart af plan- og miljøvurderingsproces for en havneudvidelse – kaldet Yderhavnen – i sydøstlig retning i forlængelse af den eksisterende [adresse].

### Resumé

André Krogh har på vegne af [adresse] anmodet om et kommuneplantillæg, der muliggør en udvidelse af [adresse].

 Da det ønskede arealudlæg har en tidshorisont ud over 12 år, skal det godkendes af Erhvervsministeriet.

 Udvidelse af havnen er omfattet af krav om miljøvurdering af det konkrete projekt (VVM). [adresse] er efter miljøvurderingsloven myndighed for landdelen, og Trafik-, Bygge- og Boligstyrelsen er efter havneloven myndighed for anlæg på havet. Desuden kan der være krav om miljø-vurdering af eksempelvis råstofindvinding, hvor Miljøstyrelsen er myndighed på havet og regionen på land.

 Processen kan altså omfatte flere statslige – og evt. regionale – myndigheder foruden kommunen selv.

 Planlægningen bør koordineres med planlægningen for Tangkrogen, så begge processer opererer med en mulig placering af et rensningsanlæg uden for den nuværende mole. De to processer anbefales dog gennemført hver for sig, så det enkelte projekt kan realiseres, uanset om planen for det andet projekt vedtages.

### Indstilling

At 1) Teknik og Miljø bemyndiges til at igangsætte plan-og miljøvurderingsprocessen for en udvidelse af [adresse], herunder til at koordinere processen med de statslige og eventuelle regionale myndigheder.

 At 2) planlægningen for havneudvidelsen koordineres med planlægningen for Tangkrogsområdet, herunder lokalisering af nyt renseanlæg, dog sådan at de to planprocesser tidsmæssig kan gennemføres hver for sig.

### Sagens forløb

13-06-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 18-06-2018 Magistraten
Fremsendes til [adresse] med bemærkning, at Magistraten i mødet den 18. juni 2018 anbefaler, at byrådet tiltræder Magistratsafdelingen for Teknik og Miljøs indstilling af 6. juni 2018.

 Rådmand Michelle Schmidt og Frederik Lassen tog forbehold.

 Rådmand Ziggy Nørgaard var forhindret i at deltage i sagens behandling.

 20-06-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. juni 2018.
 15-08-2018 Teknisk Udvalg
Sagens behandling udsat.
 20-08-2018 Teknisk Udvalg
Sagens behandling udsat.
 22-08-2018 Aarhus Byråd
Beslutning ikke frigivet